en da da da da en nb da da da da fr da da da en en
Lynkarriere for ex-svanholm-lyn - Svanholm Cricketklub
Lørdag d. 29. oktober 2011 kl. 15:26 af Henrik Pfaff
Det er 'aldrig' for sent at skifte sport og opnå succes. Glenn Larsen er et tydeligt eksempel på, at det ikke er for sent at gøre lynkarriere i en alder af 40 år.
Siden vore mangeårige medlem Glenn Larsen, der efter omkring 25 års medlemskab hos os søgte nye folder i Glostrup har han ment, at han var berettiget til et cricketlandshold.
Hans spinbowling var måske til det, men hans hurtighed i marken – eller manglende ditto – har ikke været nogen anbefaling hos diverse UKèr
Det kom han på i sommers, da Glostrup-spinneren debuterede på det danske fortylandshold i trekantturneringen i Herning.
Men Larsen ville mere – han ville spille rugby.
Han meldte sig i en rugbyklub – og efter en måneds medlemskab debuterede han for korttid siden på det danske rugby  landshold. På interviewerens noget måbende spørgsmål om hans manglende hurtighed ikke var en hæmsko svarede han – den behøver man ikke i rugby.
Så nu har dansk cricket en dansk omkring 40 årig mester hos Glostrup, der kæmper med rugbylandsholdet for OL-kvalifikation.
En lynkarriere må man uden overdrivelse fastslå.